ขูดมดลูก 15 ม.ค.64 ตอนนี้เข้าสัปดาห์ที่2 แล้ว ยังมีเลือดออกมาเรื่อยๆ อยู่เลยคะ แต่ไม่มาก เลือดมีสีน้ำตาลบ้าง แดงบ้าง ควรไปพบแพทย์รึป่าวคะหรือว่าเป็นปกติ
สวัสดีค่ะ หลังการขูดมดลูกนั้น อาจจะยังมีเลือดออกตามหลังการทำหัตถการได้ประมาณ 1-2 สัปดาห์หลังจากนั้น อาจมีปวดท้องน้อยหน่วงๆได้เช่นกันแต่หากเกินสัปดาห์ที่ 2 หลังทำหัตถการแล้ว ยังมีเลือดออกทางช่องคลอดอย่างต่อเนื่องนั้น อาจมีความผิดปกติที่พบได้เช่น มีภาวะการแข็งตัวของเลือดผิดปกติ มีการติดเชื้อในมดลูก หรือมีเนื้องอกในมดลูกหรือปากมดลูก หรือมีแผลฉีกขาดที่ช่องคลอดหรือปากมดลูกร่วมด้วยขณะทำหัตถการหากเลือดยังไหลออกเยอะ ไม่หยุด ควรกลับไปพบแพทย์ แต่ถ้าแนวโน้มเริ่มน้อยลง สีเป็นสีแดงจาง ออกน้ำตาล อาจสังเกตอาการต่อไปได้ว่าควรจะหยุดอีกภายในไม่กี่วันถัดจากนี้ งดการมีเพศสัมพันธ์ไปก่อน ไม่ซื้อยาหยุดเลือดใดๆมาใช้เอง